Video Dronă contra tanc: Cum a fost distrus complet un „Spărgător” al lui Putin de 3 drone de câteva sute de dolari
Data publicării:
Armata ucraineană a publicat recent pe rețelele sociale o înregistrare video care prezintă distrugerea unui tanc rusesc T-90M - cunoscut și sub numele de „Spărgătorul lui Putin” - de către trei drone kamikaze ucrainene.
Costul unui tanc T-90M este estimat la circa 4,5 milioane de dolari. Costul unei drone FPV, folosită de ucraineni în special pe post de „dronă kamikaze” este în jur de 200 de dolari și poate ajunge la câteva mii de dolari.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Tancul T-90M - supranumit „Prorîv”/„Spărgătorul” - este în prezent cel mai modern tanc operațional din dotarea armatei ruse. Blindatul a fost prezentat prima oară în 2016. În jur de 100 de astfel de tancuri erau operaţionale în cadrul unor unităţi de elită ale armatei ruse, înaintea declanșării invaziei în Ucraina.
Conform site-ului Oryx, specializat în monitorizarea pierderilor confirmate vizual de pe frontul din Ucraina, Rusia a pierdut până în prezent 93 de tancuri T-90M (complet distruse, avariate sau abandonate), din totalul de peste 3.000 tancuri (din care peste 2.000 complet distruse) pe care armata rusă le-a pierdut în cei doi ani de război.
„Spărgătorul lui Putin” are un blindaj îmbunătăţit, superior celorlalte blindate din dotarea armatei ruse, un nou model de tun şi, conform Moscovvei, sisteme moderne de navigare prin satelit. Serviciile britanice de informaţii militare au precizat că, în ciuda blindajului superior, destinat special a face faţă celor mai moderne arme antitanc, tancul T-90M rămâne vulnerabil pe câmpul de luptă, dacă nu beneficiază de sprijinul altor unităţi.